ນິດຕະຍາ ປານມາໄລທອງ ກໍາລັງເຂົ້າປະກວດ Miss USA 2012 (ວີີດີໂອ)
​ໃນ​ວັນ​ທີ 3 ​ມີຖຸນານີ້ ນິຕະຍາ​ກໍ​ຈະ​ໄດ້​ຂື້ນ​ເວ​ທີ ແຂ່ງ​ກັບ​ນາງ​ງາມ​ອີກ 50 ຄົນ ​ເພື່ອ​ຍາດ​​ເອົາ​ມົງກຸດ ນາງງາມສະຫະລັດ Miss USA 2012.
ເມື່ອທ້າຍເດືອນແລ້ວນີ້ ນາງງາມລັດ Minnesota USA 2012 ນິດຕະຍາ ປານມາໄລທອງ ໄດ້ແວ່ມາຢ້ຽມຢາມ ວີໂອເອ ຊຶ່ງໃນໂອກາດນີ້ ດາຣາໄດ້ສໍາພາດຜູ້ກ່ຽວ ຊຶ່ງເປັນນາງງາມລັດ ເຊື້ອສາຍລາວ ຄົນທໍາອິດຂອງສະຫະລັດ ກ່ຽວກັບຫລາຍເລື້ອງດ້ວຍກັນ ແລະມີລາຍລະ ອຽດມາສະເໜີທ່ານ ດັ່ງຕໍ່ໄປນີ້: ສະບາຍດີທ່ານຜູ້ຟັງທີ່ເຄົາລົບ ເມື່ອວັນທີ 29 ເມສາຜ່ານມານນີ້ ວີໂອເອພະແນກພາສາລາວ ຂອງເຮົາ ໄດ້ມີໂອກາດຮັບຕ້ອນ ນິດຕະຍາ ປານມາໄລທອງ ນາງງາມລັດເຊື້ອສາຍລາວຄົນທໍາ ອິດຂອງ ອາເມຣິກາ ແລະກໍເປັນນາງງາມເຊື້ອສາຍເອເຊຍຄົນທໍາອິດຂອງລັດ ມິນນິໂຊຕາ ຫລື Miss Minnesota USA 2012 ທີ່ຈະເຂົ້າປະກວດຍາດເອົາມົງກຸດ Miss USA ຫລື ນາງງາມ ສະຫະລັດອາເມຣິກາ ປີ 2012 ໃນວັນທີ່ 3 ເດືອນມິທຸນາ ຄືເດືອນໜ້ານີ້ ນິດຕະຍາ ເດີນທາງມາ ວໍຊິງຕັນ ດີ ຊີ ເພື່ອຮ່ວມສະຫລອງບຸນປີໃໜ່ລາວ ຢູ່ສະຖານທູດລາວ ປະຈໍາສະຫະລັດ ການາດາ ແລະແມກຊິໂກ ຕາມຄໍາເຊື້ອເຊີນຂອງສະຖານທູດລາວ ຊຶ່ງນິດຕະຍາກ່າວວ່າ ນາງຮູ້ສຶກເປັນກຽດທີ່ສຸດ ທີ່ໄດ້ຖືກເຊື້ອເຊີນໃຫ້ມາຮ່ວມງານໃນປີນີ້: ໃນຖານະທີ່ເປັນນາງງາມລັດມີນນິໂຊຕານັ້ນ ນິດຕະຍາກໍໄດ້ເດີນທາງໄປໂຊໂຕຢູ່ໃນລັດອຶ່ນໆ ມາກ່ອນແລ້ວເປັນຕົ້ນ ລັດ Illinois ທີ່ນະຄອນ Chicago ແລະລັດ Iowa ທີ່ນະຄອນ Des Moines ຊຶ່ງໃນແຕ່ລະບ່ອນທີ່ນາງໄປນັ້ນ ກໍມີສະມາຊິກປະຊາຄົມລາວຈໍານວນຫລວງ ຫລາຍໃຫ້ການຕ້ອນຮັບນາງຢ່າງອົບອຸ່ນ ສ່ວນຢູ່ໃນລັດ ມີນນິໂຊຕາເອງນັ້ນ ນິດຕະຍາກໍໄດ້ ປະຕິບັດໜ້າທີ່ນາງງາມປະຈໍາລັດ ຢ່າງບໍ່ອິດເໝື່ອຍເກືອບວ່າໃນທຸກໆທ້າຍສັບປະດາ ຊຶ່ງເຮັດ ໃຫ້ນາງເກືອບວ່າບໍ່ມີເວລາພັກຜ່ອນເລີຍ ເພາະໃນມື້ທໍາມະດານັ້ນ ນິດຕະຍາຕ້ອງເຮັດວຽກ ເຕັມເວລາຢູ່ແລ້ວ ນິດຕະຍາກ່າວກ່ຽວກັບຊີວິດຂອງນາງໃນຖານະ Miss Minnesota ວ່າ: ນັ້ນແຫລະຄືຄຸນນະສົມບັດທີ່ໜ້າຍົກຍ້ອງ ຂອງນິດຕະຍາ ປານມາໄລທອງ ສາວງາມ ເຊື້ອສາຍແດນລ້ານຊ້າງ ແລະດອກຈໍາປາ ຄົນນີ້ ຄືການມີຄວາມຮັບຜິດຊອບສູງຕໍ່ ຄອບຄົວ ແລະຍອມຮັບເອົາພາລະທີ່ຕ້ອງ ແບກຫາບດ້ວຍຄວາມເຕັມໃຈ ແລະສູ້ຊົນ ພາລະນັ້ນກໍຄືການຫາລ້ຽງຄອບຄົວ ທີ່ມີ 10 ຄົນນັ້ນ ຊ່ວຍອ້າຍເຂີຍ ຈົນບໍ່ໄດ້ເຂົ້າ ຮຽນຕໍ່ທີ່ມະຫາວິທະຍາໄລ ຍ້ອນບໍ່ມີເງິນ ນັ້ນເອງ ແຕ່ນິດຕະຍາກໍບໍ່ໄດ້ຈົ່ມວ່າ ມີແຕ່ ຕັ້ງໜ້າຕັ້ງຕາເຮັດວຽກ ຈົນສາມາດຊື້ ເຮືອນຫລັງໃຫ່ຍຮ່ວມກັບອ້າຍເຂີຍ ໃຫ້ ຄອບຄົວໄດ້ມາຢູ່ຮ່ວມກັນຢ່າງສະບາຍ ແລ້ວນິດຕະຍາຈຶ່ງຫັນໄປສຸມຄວາມພະຍາ ຍາມ ໃສ່ການຊອກຫາທືນສຶກສາຕໍ່ໃນ ມະຫາວິທະຍາໄລ ຊຶ່ງນັ້ນກໍແມ່ນເປັນ ເຫດຜົນທີ່ພາໃຫ້ນາງເຂົ້າສູ່ການປະກວດ Miss Minnesota ຈາກຖານະທີ່ເປັນ ລູກອົບພະຍົບທີ່ທຸກຍາກ ບໍ່ມີເຮືອນຢູ່ອາໃສເປັນຂອງຕົນເອງມາ 20 ປາຍປີ ຈົນສາມາດຊື້ເຮືອນຫລັງງາມຢູ່ໃນເວລານີ້ ແລະບັດນີ້ ຊໍ້າຍັງໄດ້ຄອງຕໍາແໜ່ງ ນາງງາມລັດ Minnesota ເຊື້ອສາຍເອເຊຍ ແລະເຊື້ອສາຍລາວຄົນທໍາອິດດ້ວຍແລ້ວ ນິດຕະຍາຖືວ່າ ຕົນເອງໄດ້ບັນລຸ ຄວາມຝັນຂອງຊາວອາເມຣິກັນ ຫລື the American dream ຫລືຍັງ? ໃນວັນທີ່ 3 ເດືອນໜ້ານີ້ ນິດຕະ ຍາກໍຈະໄດ້ຂື້ນເວທີ່ແຂ່ງກັບນາງ ງາມອີກ 50 ຄົນ ຄືຈາກອີກ 49 ລັດ ແລະນະຄອນຫລວງວໍຊິງຕັນ ດີຊີ ກັບ Puerto Rico ເພື່ອ ຍາດເອົາມົງກຸດ Miss USA 2012 ຊຶ່ງຜູ້ຊະນະ ກໍຈະໄດ້ເຂົ້າ ປະກວດ ນາງງາມຈັກກະວານ ຫລື Miss Universe ໃນຂັ້ນຕໍ່ ໄປ ເວລານີ້ ນິດຕະຍາ ກໍກໍາລັງ ໄປໄດ້ເກັບໂຕກັບນາງງາມຄົນ ອື່ນໆຢູ່ທີ່ Las Vegas ລັດ Nevada ກ່ອນຈະຂື້ນເວທີປະ ກວດໃນວັນທີ 3 ມີຖຸນານັ້ນ ຊຶ່ງ ໃນລະຍະສອງອາທິດເຄິ່ງນີ້ ນິດຕະຍາ ກັບນາງງາມທັງຫລາຍ ກໍຈະຮ່ວມກັນຝຶກແອບຂື້ນ ເວທີ ແລະປະກອບກິດຈະການຕ່າງໆຮ່ວມກັນ ເປັນຕົ້ນວ່າປາກົດໂຕຕໍ່ໜ້າຊື່ມວນຊົນ ໃຫ້ ສໍາພາດຂ່າວ ແລະອື່ນໆ ນິດຕະຍາ ຮູ້ສຶກວ່າ ມີຄວາມຫວັງຫລາຍປານໃດ? ນິດຕະຍາ ລູກລາວອົບພະຍົບ ເຂົ້າມາຢູ່ໃນສະຫະລັດ ຕັ້ງແຕ່ອາຍຸໄດ້ພຽງແຕ່ປີປາຍ ແລະຕະຫລອດອາຍຸໄວລຸ້ນນັ້ນ ກໍໄດ້ໃຊ້້ຊີວິດຢູ່ກັບອ້າຍ ແລະເອື້ອຍເປັນສ່ວນໃຫຍ່ ຈຶ່ງເວົ້າພາສາລາວບໍ່ເກັ່ງ ຈົນກະທັ້ງບໍ່ເທົ່າໃດປີມານີ້ເອງ ນິດຕະຍາກັບເອື້ອຍແລະນ້ອງໆກັບພໍ່ແມ່ ຈຶ່ງໄດ້ມາຢູ່ນໍາກັນເປັນຄອວຄົວດຽວ ແຕ່ນິດຕະຍາ ກໍຖືກລ້ຽງດູຂື້ນມາແບບປູກຝັງໃຫ້ຮູ້ຊື້ງເຖິງຄ່ານິຍົມ ແລະຄວາມສໍາຄັນຂອງຄອບຄົວ ຕາມປະເພນີວັດທະນາທໍາລາວ: ວີໂອເອ ກໍຂໍເຊິນຊວນບັນດາ ທ່ານທີ່ມີຄອມພິວເຕີ ຫລືສາມາດ ເຂົ້າເຖິງອິນເຕີແນັດໄດ້ ບໍ່ວ່າຢູ່ ບ້ານ ຫລືຕາມຮ້ານອິນເຕີແນັດ ກາເຟ ຫລືຢູ່ແຫ່ງຫົນໃດໃນທົ່ວ ໂລກກໍຕາມ ຈົ່ງສະລະເວລາເຂົ້າ ໄປຊ່ວຍໂວດໃຫ້ ນິດຕະຍາ ປານມາໄລທອງ ນາງງາມລັດ Minnesota ເຊື້ອສາຍແດນລ້ານຊ້າງ ແລະດອກຈໍາປາຄົນນີ້ ເພື່ອຊ່ວຍສົ່ງເສີມໂອກາດທີ່ນາງຈະໄດ້ເຂົ້າຮອບ 15 ຄົນໃນການປະກວດ Miss USA ຊຶ່ງເຖິງວ່າຈະເປັນຂັ້ນສຸງສຸດທີ່ນາງອາດຈະໄປເຖິງກໍຕາມ ແຕ່ນິດ ຕະຍາ ກໍໄດ້ສ້າງຊື່ສຽງ ແລະສ້າງຄວາມພາກພູມໃຈໃຫ້ແກ່ຄົນລາວໃນທົ່ວໂລກແລ້ວ ຢ່າງທີ່ບໍ່ມີສາວລາວຄົນໃດເຮັດມາກ່ອນ ຊຶ່ງຄົນນຶ່ງທີ່ມີຊ່ວຍສ້າງຊື່ສຽງໃຫ້ນິດຕະຍາ ກໍຄືເກດສະໜາ ວິໄລລັກ ນັກຮ້ອງນັກສີນລະປີນ ອາເມຣິກັນ ເຊື້ອສາຍລາວ ທີ່ໄດ້ຊ່ວຍທໍາໜ້າທີ່ເປັນເອື້ອຍລ້ຽງ ໃຫ້ຄໍາປຶກສາ ແລະຊີ້ນໍາ ນິຕະຍາ ໃນທຸກໆເລື້ອງມາໂດຍຕະຫລອດ